‘म अचेत भएको बेलामा मेरो विवाह पार्टीले सँगैको लडाकुसंग गरिदिएछ । जुन कुरा मलाई विवाहपछि मात्र थाहा भयो’ उनले भनिन् । उनलाई थाहा नै नदिएर विवाह भयो । विवाहपछि छ दिनकी सुत्केरी हुँदा सेनाले घेरा हालेपछि ज्यान जोगाउँन भाग्न खोज्दा उनी सेनाबाट बलात्कृत भइन् । ‘सेनाको घेराबाट भाग्न सकिनँ । बलात्कार भएको चार दिनपछि भागेर छोरी भएको ठाउँसम्म पुगेँ । छोरी साथमा लिएर आफू र छोरीको ज्यान जोगाउन देशै छोडेर भारत गएँ’ उनले सुनाइन् ।
